Anne & Stiili peatoimetaja Kelly Kipper: on päevi, mil peeglisse vaadata on raske
Sa oled õigel teel, ütleb suvaline grafiti halkjal majaseinal. Vahel näib, et selline meelevaldne „jumalik“ sekkumine on täpselt see, mida iseenda loodud ristteel vajad.
Sain umbes kümme aastat tagasi kingituseks päevikustiilis märkmiku, mille kaanel ilutses kuldne kiri: One Line a Day. Viimane viitas köite tühjadele lehekülgedele, milles piisavalt ruumi, et panna iga päev viie aasta jooksul kirja paar rida sellest, mis elus parajasti toimub. Kus ma just praegu seisan.